paragraph_text: Soltam K6 je 120 mm minobacač kojeg je razvila i proizvela izraelska tvrtka Soltam Systems. Riječ je o inačici dalekog dometa u odnosu na prethodnika K5 te je zamjena za starije minobacače kao što je primjerice M30 kalibra 107 mm kojeg koristi američka vojska. K6 je laganiji u odnosu na M30, ima veći domet te može ispaljivati četiri granate u minuti (jedna granata više od M30).